ପଗ୍ (କୁକୁର ପ୍ରଜାତି)

ପଗ୍ ଏକପ୍ରକାର ଛୋଟ-କୁକୁର ପ୍ରଜାତି ଯେଉଁମାନେ ନିଜର ଲୋକକୋଚା ଓ ଛୋଟ ଚେପଟାନାକିଆ ମୁହଁ ଏବଂ ବଙ୍କା ଲାଞ୍ଜରୁ ଚିହ୍ନା ପଡ଼ିଥାନ୍ତି I ଏହି ପ୍ରଜାତି ମୁଖ୍ୟତଃ କଳା କିମ୍ବା ଇଷତ୍ ହଳଦିଆ ରଙ୍ଗରେ ଦେଖାଯାନ୍ତି I

ଅନୁମାନ କରାଯାଏ ପଗ‌ମାନେ ଷୋଡଶ ଶତାବ୍ଦୀରେ ପ୍ରଥମେ ଚାଇନାରୁ ଇଉରୋପ ମହାଦେଶ ଆସିଥିଲେ ଏବଂ ପଶ୍ଚିମ ଇଉରୋପରେ ଧୀରେ ଧୀରେ ନିଜର ସଂଖ୍ୟା ବୃଦ୍ଧି କରିଥିଲେ I ତା'ପରେ ସଂଯୁକ୍ତ ରାଷ୍ଟ୍ରର ମହାରାଣୀ ଭିକ୍ଟୋରିଆ ପଗ୍ ପ୍ରଜାତିର କୁକୁରମାନଙ୍କୁ ଗୃହପାଳିତ କୁକୁର ଭାବେ ରଖିବା ଆରମ୍ଭ କଲେ, ଯାହା ଏବେ ତାଙ୍କର ପରବର୍ତ୍ତୀ ବଂଶଧରମାନେ ମଧ୍ୟ କରିଆସୁଛନ୍ତି I ପଗମାନଙ୍କର ଜୀବନସୀମା ସାଧାରଣତଃ ୧୨ରୁ ୧୫ ବର୍ଷ I

ପଗମାନେ ଅତି ସାମାଜିକ ଏବଂ ନମ୍ର ସ୍ୱଭାବର କୁକୁର ହୋଇଥିବାରୁ ଆମେରିକୀୟ କୁକୁର ସଂଘ ଏମାନଙ୍କୁ ଭଲ ସ୍ୱଭାବ ଏବଂ ସୁନ୍ଦର କୁକୁର ଭାବେ ବର୍ଣ୍ଣନା କରିଛି I ଏପରିକି ୨୦୦୪ ମସିହାରେ ଆୟୋଜିତ ବିଶ୍ୱ କୁକୁର ପ୍ରଦର୍ଶିନୀରେ ଏକ ପଗ୍ ବିଜୟୀ କୁକୁରଭାବେ ନିର୍ବାଚିତ ହୋଇଥିଲା I

## ଶାରୀରିକ ଗଠନ 
alt=A fawn Pug puppy.|thumb|କୁକୁରମାନଙ୍କର ପ୍ରତିଯୋଗିତାରେ ଜିତିଥିବା ଏକ ପଗ୍ ପ୍ରଜାତିର କୁକୁର ଛୁଆ
ଅଷ୍ଟଦଶ ଶତାବ୍ଦୀରେ ପଗମାନଙ୍କୁ ଲମ୍ବା ଏବଂ କ୍ଷୀଣ ଶରୀରବିଶିଷ୍ଟ ଭାବେ ବର୍ଣ୍ଣନା କରାଯାଇଥିଲା, ମାତ୍ର ଏବେ ହୃଷ୍ଟପୃଷ୍ଟ ଶରୀର ଏବଂ ଉନ୍ନତ ମାଂସପେଶୀ ଏହି ପ୍ରଜାତିର ବିଶେଷ ଶାରୀରିକ ଲକ୍ଷଣ I ଏମାନଙ୍କର ଚମଡ଼ା ଖୁବ ନରମ ଏବଂ ରଙ୍ଗ ପ୍ରାୟ କଳା କିମ୍ବା ଇଷତ ହଳଦିଆ ରଙ୍ଗର Iଲାଞ୍ଜଟି ସବୁବେଳେ ମୋଡ଼ି ହୋଇ ରହିଥାଏ I

ସେମାନଙ୍କର ଗୋଡ ଚାରୋଟି ମଧ୍ୟ ସୃଦୃଢ଼ ଏବଂ ସିଧା I 

## ଇତିହାସରେ ସ୍ଥାନ 
thumb|୧୭୪୫ ମସିହାରେ ଉଇଲିଅମ ହୋଗାର୍ଥ ନିଜ ପଗ୍ ସହିତ
ଡାହାଣ|thumb|ପୁସକିନ ମ୍ୟୁଜିଅମରେ ସ୍ଥାନିତ ରାଜକୁମାରୀ ଏକାଟେରିନାଙ୍କ ଚିତ୍ର

### ଚିନୀୟ ଇତିହାସରେ ପଗ୍ 
ପୁରାତନ ସମୟରେ ପଗମାନେ ଚିନୀୟ ରାଜାରାଜୁଡ଼ା କିମ୍ବା ସମ୍ଭ୍ରାନ୍ତ ଶ୍ରେଣୀର ଲୋକମାନଙ୍କ ସହିତ ରହିଆସୁଥିଲେ ଏପରିକି ପଗମାନଙ୍କ ପାଇଁ ମଧ୍ୟ ସ୍ୱତନ୍ତ୍ର ସୈନ୍ୟମାନେ ନିଯୁକ୍ତ ହେଉଥିଲେ I ତାପରେ ଧୀରେ ଧୀରେ ଏଇ ପ୍ରଜାତି ଏସିଆର ଅନ୍ୟ ସ୍ଥାନକୁ ବ୍ୟାପିବାରେ ଲାଗିଲେ I ବୌଦ୍ଧ ଧର୍ମାବଲମ୍ବୀମାନେ ମଧ୍ୟ ପଗମାନଙ୍କୁ ଗୃହପାଳିତ ପଶୁଭାବେ ନିଜ ସହିତ ରଖିଲେ I

### ଷୋଡଶ ଏବଂ ସପ୍ତଦଶ ଶତାବ୍ଦୀରେ 
ପଗମାନେ ଇଉରୋପୀୟ ବିଚାରାଳୟମାନଙ୍କରେ ବହୁ ଜଣାଶୁଣା ଥିଲେ ପମ୍ପପି ନାମକ ପଗଟିଏ ରାଜକୁମାରଙ୍କର ଜୀବନ ରକ୍ଷା କରିବା ପରେ ୧୫୭୨ ମସିହାରେ ହାଉସ ଅଫ ଅରେଞ୍ଜର ସରକାରୀ କୁକୁରଭାବେ ମଧ୍ୟ ନିର୍ବାଚିତ ହୋଇଥିଲେ I

ଏମାନେ ଅନ୍ୟ ଇଉରୋପୀୟ ଦେଶମାନଙ୍କରେ ମଧ୍ୟ କ୍ରମେ ପରିଚିତ ହେଲେ I ପଗମାନଙ୍କୁ ସୁରକ୍ଷା କୁକୁର ଭାବେ ମଧ୍ୟ ନିୟୋଜିତ କରାଗଲା I

### ଶତାବ୍ଦୀରୁ ଆଜି ପର୍ଯ୍ୟନ୍ତ 
ଅଷ୍ଟାଦଶ ଶତାବ୍ଦୀର ପ୍ରସିଦ୍ଧ ଚିତ୍ରକାର ଉଇଲିଅମ ହୋଗାର୍ଥ ଅନେକ ପଗଙ୍କୁ ପାଳିଥିଲେ, ସେଥିମଧ୍ୟରୁ ଗୋଟିଏ ଲଣ୍ଡନସ୍ଥିତ ଟାଟେ ଗ୍ୟାଲେରୀରେ ତାଙ୍କ ନିଜର ଆତ୍ମଚିତ୍ର ଚିତ୍ରିତ ହୋଇଛି I 

ଊନବିଂଶ ଶତାବ୍ଦୀରେ ମଧ୍ୟ ରାଣୀ ଭିକ୍ଟୋରିୟା ଏହି ପ୍ରଜାତିକୁ ନିଜ ସହିତ ରଖିଥିଲେ I ସମୟକ୍ରମେ ତାଙ୍କର ଏହି ରୁଚି ପରମ୍ପରାପରି ପରପିଢ଼ିକୁ ମଧ୍ୟ ବ୍ୟାପିଯାଇଛି I ଉଲ୍ଲେଖନୀୟଯୋଗ୍ୟ ଯେ ଅଷ୍ଟଦଶ ଓ ଊନବିଂଶ ଶତାବ୍ଦୀରେ ଅଙ୍କାଯାଇଥିବା ଚିତ୍ରଗୁଡିକରେ ଏହି ପ୍ରଜାତିକୁ ଲମ୍ବା ଗୋଡ଼ ଏବଂ ନାକ ସହ ଦର୍ଶାଯାଇଛି, ଯାହାକି ସେମାନଙ୍କର ବର୍ତ୍ତମାନର ଶାରୀରିକ ରୂପଠାରୁ ଭିନ୍ନ I

## ଇତିହାସ ପୃଷ୍ଠାରୁ କେତୋଟି ଚିତ୍ର 

ଫାଇଲ:LesPortraits de MM. De Béthune Jouant avec un Chien-François-Hubert Drouais-BMA.jpg|୧୭୬୧ ମସିହାରେ ପିଲାମାନଙ୍କ ସହିତ ପଗ୍
ଫାଇଲ:Henry Bernard Chalon - A favorite pug (1802).jpg|୧୮୦୨ ମସିହାରେ ଅଙ୍କାଯାଇଥିବା ଏକ ପୁରୁଷ ପଗ୍ ଚିତ୍ର
ଫାଇଲ:François van der Donckt - Portrait of Sylvie de la Rue - WGA06589.jpg|୧୮୧୦ ମସିହାରେ ଅଙ୍କାଯାଇଥିବା ଏକ ଚିତ୍ରରେ ପଗ୍
ଫାଇଲ:James Tissot - Young Lady in a Boat.jpg|୧୮୭୦ରେ ଜଣେ ଯୁବତୀଙ୍କ ସହ ପଗ୍
ଫାଇଲ:152. Pugs.JPG|୧୮୫୯ରେ ଲିଖିତ 'ଦ ଡଗ୍ ଇନ୍ ହେଲଥ୍ ଆଣ୍ଡ ଡିଜିଜେସ୍‌' ଶୀର୍ଷକ ବହିରେ ପଗ୍
ଫାଇଲ:Pug from 1915.JPG|୧୯୧୫ରେ ପଗ୍
ଫାଇଲ:Top Dog (6199778183).jpg|୧୯୦୦ ମସିହାରେ ପଗ୍
ଫାଇଲ:Carl Reichert Mops.jpg|୧୮୩୬-୧୯୧୮ ଅବଧିରେ ପଗ୍

## ଆଧାର 
## ବାହ୍ୟ ଆଧାର 
* 

Dmoz1Recreation/Pets/Dogs/Breeds/Toy_Group/Pug2Pugs

ଶ୍ରେଣୀ:ଟାଇଗର ପ୍ରକଳ୍ପ ଗଣସମ୍ପାଦନା ୨୦୧୮ ଅନ୍ତର୍ଗତ ଗଢ଼ା ଯାଇଥିବା ପ୍ରସଙ୍ଗ